fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Soten tietopohjalla luodaan tulevaisuutta - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Hyvinvoinnin ja terveyden edistämisen johtaminen, Sote-uudistus, Tiedonhallinta sosiaali- ja terveysalalla
Tulevassa sote-maailmassa maakuntien elinkelpoisuus on tiukasti kansallisessa ohjauksessa, kun maakuntien sote-kustannusten kehitystä seurataan jatkossa kansallisella tasolla nykyistä tarkemmin.
Järjestäjälle tulee paineita valvoa palvelutuotantoa ja sen onnistumista monella eri tavalla. Toiminnan, tuottavuuden ja laadun kolminaisuus on keskeinen elementti. Sitä tukevat muut sote-uudistuksen strategiset tavoitteet, joita ovat asiakaslähtöisyys, yhdenvertaisuus ja saatavuus.
THL:n arviointitehtävä ryydittää maakuntien toiminnan seurantaa, jolloin kehityksen kirittäjäksi saadaan maakuntien välinen suoriutumiskyky sote-uudistuksen eri strategisilla mittareilla arvioituna.
Tietojen esittäminen visuaalisesti ja niiden vertailu muiden maakuntien vastaaviin tietoihin paljastaa maakunnan suoriutumiskyvyn. Tämä asettaa uusia haasteita myös viranomaisten tietojen käytettävyydelle ja laadulle.
THL:ään kohdistuu entistä enemmän odotuksia, myös tuottamamme datan hyödyntämiseen. Tietoja tarvitaan esimerkiksi kansallisessa arvioinnissa ja seurannassa, maakuntien järjestämistehtävässä, palvelujen johtamisessa ja kehittämisessä sekä tutkimuksessa.
Kansallista ohjausta varten tarvitaan kustannusten lisäksi tietoa siitä, miten palvelutuotanto on organisoitu eri alueilla, millaisia kehittämistoimenpiteitä on tehty väestön tarpeiden pohjalta ja miten nämä ovat vaikuttaneet kustannusten kehitykseen.
Case-mix-järjestelmä kuvaa potilas- ja asiakasryhmien kirjoa ja alueen potilasrakennetta yhdistettynä kustannuksiin. Case-mix on peruskauraa järjestäjälle: sen avulla tehdään näkyväksi, ketä hoidetaan, mitkä henkilöstöryhmät ovat mukana ja minkälaisin kustannuksin.
Vertailutieto on tärkeää myös asiakaskirjon näkökulmasta. Järjestäjä tarvitsee tietoa seuratakseen palveluketjuja ja -kokonaisuuksia sekä tietoa palvelujen saatavuudesta ja väestöryhmien välisistä eroista alueilla ja verrattuna Suomen keskiarvoon. Myös palveluntuottajien vertailu oman alueen sisällä on tärkeää.
Viranomaissiilojen purkaminen palvelee sote-uudistuksen tietotarpeita
Sote-uudistuksen lisäksi eduskunnassa vireillä oleva laki sote-tietojen toissijaisesta käytöstä on tuottanut uusia avauksia tietojen käytöstä. THL, Kela ja Valvira ovat valmistelemassa yhteisen tietoaltaan eli raakadatavaraston rakentamista Kelaan. Lisäksi maakunnissa on jo olemassa esimerkiksi sairaanhoitopiirien tietoallasratkaisuja.
Käytännön toiminnan haasteena voivat olla myös tietosuoja-asetuksen tiukat tulkinnat, jotka voivat rajoittaa esimerkiksi tietoaltaista uutettavan tiedon hyödyntämistä. Se voi johtaa joko viranomaisten tai maakuntien omien altaiden tekemiseen ja siiloutumisen jatkumiseen tai sitten asettaa paineita muuttaa lainsäädäntöä. Hyvä yhteinen lopputulema edellyttää kansallista tahtotilaa ja voi viedä vuosia.
Data-analytiikkaa tarvitaan hyödyntämään suuria tietomassoja. Data-analytiikan avulla eri tavoilla kerättyä tietoa (esim. rekisterit, väestötutkimukset, seurantaraportit) yhdistellään malleiksi, erilaisiksi analyyseiksi  ja uudenlaisiksi tulkintatiedoiksi. Yhdistelyssä tarvitaan uutta lähestymistapaa ja käyttäjälähtöistä tietojen visualisointia.
THL:n tietotuotannon koneistoa viritetään
THL:n vastuulla on tuottaa tietoa maakuntien ja sote-uudistuksen toiminnan suunnittelua, järjestämistä, ohjausta ja arviointia varten. Tuottamamme tiedon tarvitsijoita on siis useita. Tavoitteena on auttaa asiakkaitamme maakunnissa ja viime kädessä maakuntien asiakkaita.
Meiltä toivotaan asiakokonaisuuksien nostamista esiin uudella tavalla visualisoiden ja ennustaen.
Tähän olemme koemielessä rakentaneet myös eteenpäin katsovaa raportointia, simulointia ja ennustetietoa.
Sote-tietopohja-hankkeessa on tuotu tulevien maakuntien indikaattoritiedot karttaratkaisuun. Tästä edetään asioiden kokonaisvaltaisempaan tarkasteluun. Ilmiölähtöinen raportointi tuo eniten hyötyjä, kun tarkastelussa ovat soten kannalta keskeiset, volyymiltään ja kustannuksiltaan isot aihekokonaisuudet.
Tavoitteena on jatkossa tehdä maakunnille ”sääennusteita”, jotta arvioitava palvelutuotanto hyötyisi tehokkaista tavoista toimia ja myös piilossa olevat palvelutarpeet nousisivat esiin. Tämä edellyttää väestökyselyistä saatavan datan yhdistämistä rekisteritietoihin.
Maakuntien rekistereistä nouseva tieto kertoo vain julkisten palvelujen käytöstä. Kaikkia tiedontuottajia tarvitaan.  Julkisten palvelujen käytöstä kertova maakuntien rekisteritieto ei riitä. Mukaan tarvitaan myös esimerkiksi työterveyshuolto sekä tulevat sote-keskukset.
Kaikkien sote-tietojen äärellä toimivien yhteinen haaste on tiedon laatu. Tiedon laadun kehittäminen kuuluu kaikille: tiedon kirjaajille, palveluntuottajien johtajille, tietojärjestelmätuottajille ja tiedon hyödyntäjille.
THL:n vahvuus on analytiikkaosaaminen. THL:n pitää olla aktiivisesti mukana tulevaisuuden tietosisältöjen, yhtenäisten tiedonkeruuprosessien, käyttökelpoisten visualisointien ja rakenteiden varastona, kun toimivia tietoaltaita muodostetaan.
Tulevaisuuden THL:n täytyy olla entistä ketterämpi, muuntautumiskykyisempi, avoimempi ja valmiimpi palvelemaan useita asiakasryhmiä. Arvioinnin ja ohjauksen näkökulmat ovat keskeisiä: niillä on vaikutuksia ihan jokaisen suomalaisen sosiaali- ja terveydenhuollon palveluihin. Vankka ja luotettava tietopohja on tässäkin hyvä käyttövoima.
Eeva Ketola sote-tiedon projektijohtaja, LT, eMBA THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.